《再和送岭口仓季高兄二首 其二》
宋代·林希逸

尽职随高下，吾无问孰何。留看烹玉雪，入对丽金波。

任大盐中举，官卑柳下和。当涂须刮目，父执故人多。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。